## Dopuna Plana prijama u državnu službu u tijela državne uprave i stručne službe i urede Vlade Republike Hrvatske za 2012. godinu

### NN 128/2012 (21.11.2012.), Dopuna Plana prijama u državnu službu u tijela državne uprave i stručne službe i urede Vlade Republike Hrvatske za 2012. godinu

128 21.11.2012 Dopuna Plana prijama u državnu službu u tijela državne uprave i stručne službe i urede Vlade Republike Hrvatske za 2012. godinu

MINISTARSTVO UPRAVE

2732

Na temelju članka 43. stavka 2. Zakona o državnim službenicima (»Narodne novine«, broj 92/05., 107/07., 27/08., 49/11, 150/11 i 34/12), uz prethodnu suglasnost Ministarstva financija (klasa: 112-02/12-01/78, urbroj: 513-05-01/12-4 od 16. listopada 2012. godine i klasa: 402-04/12-02/37, urbroj: 513-05-01/12-4 od 25. listopada 2012. godine), ministar uprave donosi

DOPUNU PLANA PRIJAMA

U DRŽAVNU SLUŽBU U TIJELA DRŽAVNE UPRAVE I STRUČNE SLUŽBE I UREDE VLADE REPUBLIKE HRVATSKE ZA 2012. GODINU

I.

Sukladno Zaključku Vlade Republike Hrvatske (klasa: 100-01/09-02/03, urbroj: 5030109-12-5 od 27. lipnja 2012. godine), uz prethodnu suglasnost Ministarstva financija, donosi se Dopuna Plana prijama u državnu službu u tijela državne uprave i stručne službe i urede Vlade Republike Hrvatske za 2012. godinu (kratkoročni plan).

II.

Na dan 3. listopada 2012. godine, u Ministarstvu unutarnjih poslova bilo je 26.429 zaposlenih, od čega 24.837 državnih službenika.

U Ministarstvu unutarnjih poslova u 2012. godini planira se zapošljavanje 460 vježbenika (redoviti prijam).

Na dan 3. listopada 2012. godine u Ministarstvu unutarnjih poslova bilo je zaposleno 1.156 pripadnika nacionalnih manjina. U 2012. godini planira se zapošljavanje 21 pripadnika nacionalnih manjina.

Na dan 3. listopada 2012. godine u Ministarstvu unutarnjih poslova bilo je zaposleno 371 osoba s invaliditetom. U 2012. godini ne planira se zapošljavanje osoba s invaliditetom.

III.

Na dan 3. listopada 2012. godine, u Ministarstvu rada i mirovinskog sustava bilo je 84 zaposlenih, od čega 81 državni službenik.

U Ministarstvu rada i mirovinskog sustava u 2012. godini planira se zapošljavanje 4 službenika s radnim iskustvom na neodređeno vrijeme (izvanredni prijam).

Na dan 3. listopada 2012. godine u Ministarstvu rada i mirovinskog sustava bila su zaposlena 2 pripadnika nacionalnih manjina. U 2012. godini planira se zapošljavanje 1 pripadnika nacionalnih manjina.

Na dan 3. listopada 2012. godine u Ministarstvu rada i mirovinskog sustava nije bilo zaposlenih osoba s invaliditetom. U 2012. godini planira se zapošljavanje 1 osobe s invaliditetom.

Stvarno stanje popunjenosti i broj državnih službenika koji se planira zaposliti utvrđuje se u Tablicama 1. i 2. i 3. koje su sastavni dio ovog Plana.

IV.

Ministarstvo unutarnjih poslova i Ministarstvo rada i mirovinskog sustava popunjavat će radna mjesta prema ovom Planu, u skladu s pravilnikom o unutarnjem redu.

Popunjavanje radnih mjesta provodit će se u skladu s osiguranim financijskim sredstvima za plaće zaposlenih.

Ministarstvo unutarnjih poslova popunjavat će radna mjesta i u skladu s preuzetim obvezama, sukladno Zaključku Vlade Republike Hrvatske (klasa: 212-01/09-01/02, urbroj: 5030109-12-2 od 27. travnja 2012. godine) kojim je usvojen Akcijski plan za provedbu Strategije integriranog upravljanja granicom Republike Hrvatske.

V.

Ova Dopuna Plana prijama stupa na snagu danom donošenja, a objavit će se u »Narodnim novinama«, najmanje jednom dnevnom listu koji se prodaje na cijelom području Republike Hrvatske i web--stranici Ministarstva uprave.

Klasa: 112-01/12-01/233

Urbroj: 515-04-01-02/4-12-210

Zagreb, 31. listopada 2012.

Ministar
Arsen Bauk, v. r.

Tablica 1. Stvarno stanje popunjenosti radnih mjesta u Ministarstvu unutarnjih poslova i Ministarstvu rada i mirovinskog sustava na dan 3. listopada 2012. godine

|  |  |  |  |  |  |  |
| --- | --- | --- | --- | --- | --- | --- |
| Naziv tijela | Stvarno stanje popunjenosti radnih mjesta | | | | | |
| 1. Broj državnih službenika prema pravilniku o unutarnjem redu | | | 2. Broj državnih službenika zaposlenih u tijelu na dan 3. listopada 2012. godine | | |
| VSS | VŠS | SSS | VSS | VŠS | SSS |
| Ministarstvo unutarnjih poslova | 4511 | 3467 | 21660 | 3941 | 2908 | 17988 |
| UKUPNO | 29638 | | | 24837 | | |
| Ministarstvo rada i mirovinskog sustava | 124 | 3 | 15 | 67 | 2 | 12 |
| UKUPNO | 142 | | | 81 | | |
| UKUPNO | 29780 | | | 24918 | | |

Tablica 2. Planirani prijam u Ministarstvo unutarnjih poslova i Ministarstvo rada i mirovinskog sustava

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Naziv tijela | PRIJAM NA NEODREĐENO VRIJEME | | | | | | | | | PRIJAM NA ODREĐENO VRIJEME | | |
| 1. Planirani prijam službenika s radnim iskustvom (izvanredan prijam) | | | 2. Planiran prijam vježbenika (redovit prijam) | | | 3. Ukupno planirano zapošljavanje (zbroj rubrika 1+ 2) | | | 4. Planirani prijam službenika na određeno vrijeme zbog povećanog opsega posla | | |
| VSS | VŠS | SSS | VSS | VŠS | SSS | VSS | VŠS | SSS | VSS | VŠS | SSS |
| Ministarstvo unutarnjih poslova | 0 | 0 | 0 | 0 | 0 | 460 | 0 | 0 | 460 | 0 | 0 | 0 |
| Ministarstvo rada i mirovinskog sustava | 3 | 0 | 1 | 0 | 0 | 0 | 3 | 0 | 1 | 0 | 0 | 0 |
| Ukupno po stručnoj spremi | 3 | 0 | 1 | 0 | 0 | 460 | 3 | 0 | 461 | 0 | 0 | 0 |
| UKUPNO | 4 | | | 460 | | | 464 | | | 0 | | |

Tablica 3. Planirano zapošljavanje pripradnika nacionalnih manjina i osoba s invaliditetom u Ministarstvo unutarnjih poslova i Ministarstvo rada i mirovinskog sustava

|  |  |  |  |  |
| --- | --- | --- | --- | --- |
| Naziv tijela | NACIONALNE MANJINE I OSOBE S INVALIDITETOM | | | |
| 1. Broj zaposlenih pripadnika nacionalnih manjina na dan 3. listopada 2012. godine | 2. Planirano zapošljavanje pripadnika nacionalnih manjina | 3. Broj zaposlenih osoba s invaliditetom na dan 3. listopada 2012. godine | 4. Planirano zapošljavanje osoba s invaliditetom |
| Ministarstvo unutarnjih poslova | 1156 | 21 | 371 | 0 |
| Ministarstvo rada i mirovinskog sustava | 2 | 1 | 0 | 1 |
| UKUPNO | 1158 | 22 | 371 | 1 |

Napomena: Broj pripadnika nacionalnih manjina i osoba s invaliditetom koji se planira primiti uključen je u ukupan broj potreba zapošljavanja iskazan u tablici 2. Posebno se iskazuje u ovoj tablici sukladno članku 42. stavku 2. Zakona o državnim službenicima i članku 10. Zakona o profesionalnoj rehabilitaciji i zapošljavanju osoba s invaliditetom.

Izmjene i dopune, NN 128/2012-2732